Laurensiana kitabxanası

250px|thumb|Kitabxananın oxu zalının interyeri
Mediçi Lorenso Kitabxanası, Laurensiana Kitabxanası () — əlyazmaları ilə məşhur olan İtaliyanın dövlət kitabxanasıdır.
Florensiyada yerləşir.
11000-dən çox əlyazma və 4500 qədim çap olunmuş kitab saxlanılır.
Kitabxana Mediçilərin hakimiyyəti dövründə yaradılmışdır.
Kitabxana 1571-ci ildə açılmışdır.
Kitabxana Laurenziana adını babası Qoca Kozimo Medicinin kitabxanasını əhəmiyyətli dərəcədə zənginləşdirən Möhtəşəm Lorenso Mediçi şərəfinə almışdırMedicean-Laurentian Library. Encyclopædia Britannica, 2007.
 Kolleksiyanın yığılma tarixi 
Qoca Kosimo Medici 1444-cü ildə özünün geniş əlyazma kolleksiyasından ev kitabxanası qurdu.
1437-ci ildə dostu, humanist və bibliofil, qədim əlyazmalara düşkün olan Nikolo Nikkolinin ölümündən sonra Kosimo onun kolleksiyasını miras aldı və onu qismən San-Marko monastırına verdi. 1497-ci ildə Mediçilər Florensiyadan qovulduqda kitabxana Sinoriyanın mülkiyyətinə keçdi və San-Marko monastırına göndərildi.
1512-ci ildə Florensiyaya qayıtdıqdan sonra Mediçilər şəhərdə öz hakimiyyətlərini bərpa etdilər, həmçinin kitab, əlyazmalar və sənət əsərləri kolleksiyalarını geri aldılar.

 Binanın tarixi 
Kitabxananın adını qoyan I Möhtəşəm Lorensonun qardaşı oğlu Julio de Mediçi (1478-1534) 1523-cü ildə VII Klemens adı ilə papa oldu.
1524-cü ildə o, Mikelancelo Buonarrotiyə ailə kitabxanası üçün bina tikməyi tapşırır.
Tikinti 1525-ci ildə başlayır. Lakin 1534-cü ildə Mikelancelo Florensiyanı tərk edərkən yalnız oxu zalının divarları tamamlanmışdı.
Nikkolo Tribolo, Corco Vazari və Bartolomeo Ammanati Mikelancelonun planları və şifahi göstərişləri əsasında iş davam etdirdilər.
Kitabxana 1571-ci ildə açıldı.

Laurenzian Kitabxanası Mikelancelonun ən mühüm memarlıq nailiyyətlərindən biridir.
Hətta müasirləri də dərk edirdilər ki, bu layihədəki yeniliklər o dövrün memarlıq fikrinin inkişafı üçün mühüm əhəmiyyət kəsb edirLotz W., Howard D. Architecture in Italy. 1500—1600. — New Haven: Yale University Press, 1995. — Рp. 91—94.

 İstinadlar 

Kateqoriya:Əlifba sırasına görə kitabxanalar
Kateqoriya:Mikelancelo
Kateqoriya:İtaliya kitabxanaları
Kateqoriya:Mikelancelonun memarlıq əsərləri